Faf de Klerk verloofFaf de Klerk en sy verloofde, Miné van Niekerk. (Foto: Faf de Klerk/Instagram) Die blondekop-skrumskakel Faf de Klerk is uiteindelik platgeduik deur die liefde en hy het sy meisie, Miné van Niekerk, gevra om te trou. Die paartjie het die nuus op hul onderskeie Instagram-bladsye gedeel. “Verloof! Geseën met die beste! Ek is lief vir jou my skat!” Só lui die woorde wat die kranige rugbyspeler saam met die verlowingsfoto’s gedeel het. Talle bekendes, wat Cheslin Kolbe, Franco Mostert en Bok van Blerk insluit, het die paartjie reeds gelukgewens. De Klerk was in 2019 as die gewildste speler onder Maroela Media-lesers aangewys ná die Suid-Afrikaners se suksesvolle Wêreldbeker-veldtog in Japan. Van Niekerk het die oorwinning van die einste Wêreldbeker saam met De Klerk in Japan gevier.